Suðuroy

**Suðuroy** er syðsta oyggj í Føroyum (uttan um Flesjarnar). Landslagið í Suðuroy er sermerkt av djúpum firðum. Umframt framúrskarandi landslagið kann oyggin bjóða eitt breitt úrval av áhugaverdum tilboðum, frá søguríku Sandvík í norði til náttúruvøkru Sumba í sunnan. Størstu býirnir, Tvøroyri og Vágur, liggja við firðir umgirdir av fjøllum. Vegir eru millum allar bygdir og býir, og ganga hesir gjøgnum bergtakandi náttúrufyribrigdir. Norðastu bygdirnar, Hvalba og Sandvík, hava samband við hvørja aðra gjøgnum eitt av landsins elstu bergholum. Úr hesum bygdum er vakurt útsýni til Føroya einastu mannleysu oyggj, Lítla Dímun. 

Hvalba er einasta pláss, har enn verður arbeitt á kolinum. Hov telist millum elstu bygdir í Suðuroy. Og var Hov høvuðssæti hjá Havgrímur í víkingatíðini, sum eisini er grivin í Hovi. Porkeri er kend fyri sína sermerktu og vøkru trækirkju frá 1847. Sunnast á oynni liggur Sumba, ið fostrað hevur eitt av Føroya mætastu skaldum, Poul F. Joensen. Á veg til og úr Sumba eftir gamla fjallavegnum er Beinisvørð, 470 m høgt, Føroya næsthægsta fuglaberg, sum alkent er fyri sín vakurleika. 

Suðuroyggin er tann oyggin í Føroyum, sum liggur longst burturi frá meginøkinum. Ferðasamband er sjóvegis við Smyril og luftvegis við tyrluni. Smyril siglir 2-3 ferðir um dagin av Krambatanga og tyrlan flýgur 2-3 ferðir um vikuna úr Froðba. Frástøðan til meginøkið er ein av orsøkunum til, at fólkatalið í Suðuroynni er minkað rættiliga nógv seinastu árini. Fólkatalið í Suðuroy er minkað 16 prosent í árunum frá 1985 til 2007. Í sama tíðarskeiði er talið á fólki undir 20 ár minkað 31,5 prosent, og aldursbólkurin 20 til 39 ár minkaður 24,8 prosent. 

Suðuroyarmál er einki sjálvstøðugt tungumál, men eitt føroyskt málføri eins og havnarmál, norðuroyamál, vágamál, o.s.fr.

## Navnauppruni

## Søga

## Búskapur

### Ferðavinna

## Landafrøði

Ímeðan fólkatalið í miðstaðarøkinum í Føroyum alsamt økist, so er støðan verri fyri Suðuroynna. Hesi seinastu 30 árini 1985 til 2015 er fólkatalið í til dømis Streymoyarøkinum vaksið við 22 prosentum. Tilsamans eru 4.189 fólk fleiri í Streymoyarøkinum, har fólkatalið er farið úr 18.852 fólkum í 1985 upp í 23.041 fólk við árslok 2014. Fólkatalið í Suðuroy er fallið við 1.233 fólkum. Í 1985 var fólkatalið í Suðuroy 5.882, í 2015 er tað fallið niður á 4.649. Eitt fall í fólkatalinum uppá heili 21 prosent. Tað vil siga at Suðuroyggin hevur mist fimta hvønn íbúgva hesi seinastu 30 árini.

### Bygdir

Sandvík, Hvalba, Trongisvágur, Tvøroyri, Froðba, Øravík, Fámjin, Hov, Porkeri, Vágur, Nes, Akrar, Lopra, Víkarbyrgi, Sumba.

## Kirkjur í Suðuroynni

* Sumbiar kirkja
* Vágs Kirkja
* Porkeris Kirkja
* Hovs Kirkja 
* Fámjins Kirkja 
* Tvøroyrar Kirkja
* Hvalbiar Kirkja
* Sandvíkar Kirkja
* Harumframt er kirkjan á Leiti við Lopra, sum er bygt saman við skúlanum.

## Ítróttur

## Viðgitið fólk

## Myndasavn


Mynd:Ásmundurstakkur.3.jpg|Ásmundarstakkur og økið vestanfyri Sandvík.
Mynd:Sandvík a Village in Suðuroy, Faroe Islands.JPG|Sandvík.
Mynd:Hvalba.jpg|Hvalba og Lítla Dímun.
Mynd:Grímsfjall seen from Norðbergseiði.jpg|Norðbergseiði, eisini rópt Á Drátti, vestanfyri Hvalba.
Mynd:Fiskieið also called Hvalbiareiði in Hvalba Suðuroy Faroe Islands.JPG|Fiskieiði vestanfyri Hvalba.
Mynd:Øravík.1.jpg|Øravík.
Mynd:Famjin1.JPG|Fámjin.
Mynd:Sumbiarhólmur an islet near Sumba in Suðuroy, Faroe Islands.JPG|Sumba og Sumbiarhólmur.
Mynd:Faroese sheep Sumba 1.jpg|Sumba
Mynd:Akraberg Headland and Lighthouse Suduroy Faroe Islands.JPG|Akraberg.
Mynd:Lopranseiði and Kirvi a Mountain in Suðuroy and the Cliff Beinisvørð.JPG|Lopranseiði, Kirvi og Beinisvørð.
Mynd:Porkeri and the mountain Kambur Suðuroy Faroe Islands.JPG|Porkeri.
Mynd:Vagur Faroe Islands.JPG|Vágur
Mynd:View From Eggjarnar Faroeislands To FC Suduroy Stadium.JPG|Eggjarnar og Vágur.
Mynd:FaroeBoats Grindabatar from Vagur.JPG|Grindabátar á Vágseiði.
Mynd:Trongisvágur.10.jpg|Trongisvágur.
Mynd:Tvøroyri from Smyril 2.jpg|Tvøroyri.
Mynd:Tindur a Mountain and Cliffs on west of Trongisvágur, Suðuroy, Faroe Islands.JPG|Á Røðini vestanfyri Trongisvág.
Mynd:Beinisvord, westcoast of suduroy, faroe islands.JPG|Beinisvørð.
Mynd:Lopranseidi.jpg|Lopranseiði.
Mynd:Faroe stamp sheet 465-474 suduroy.jpg|Frímerki frá 2004.


## Slóðir

* 

* Bilaleiga www.gosouth.fo * 

*Suðuroy Myndasavn á Flickr hjá Erik Christensen, Porkeri.
* Faroestamps.fo - Suðuroy.
* MF Smyril.
* Suðurrás, Suðuroyarportalurin.
* Visitsuduroy.fo, Suðuroyar Kunningarstova.

*